सिलसिलेवार किए ट्वीट में श्री राजनाथ सिंह ने 'जनता कर्फ्यू' के सफल आइडिया के लिए प्रधानमंत्री श्री नरेंद्र मोदी की प्रशंसा की और इसे मानव जाति के इतिहास में महामारी के खिलाफ सबसे बड़ी सोशल डिस्टेंसिंग और जन जागरूकता पहल बताया। उन्होंने इस महत्वपूर्ण मोड़ पर पूरे देश को एक साथ लाने और कोरोना वायरस का मुकाबला करने में लोगों को बड़ी उम्मीद देने के लिए प्रधानमंत्री की सराहना की।